บอร์ด FPT ไฟเขียวเข้าซื้อ UVRM จาก UV มูลค่า 32 ลบ. รับแผนลงทุน-พัฒนาอสังหาฯ
บอร์ด FPT ไฟเขียวเข้าซื้อ UVRM จาก UV มูลค่า 32 ลบ. รับแผนลงทุน-พัฒนาอสังหาฯ
30 พ.ย. 2563

บริษัท เฟรเซอร์ส พร็อพเพอร์ตี้ (ประเทศไทย) หรือ FPT แจ้งว่าที่ประชุมคณะกรรมการเมื่อวันที่ 6 พ.ย. อนุมัติให้ บริษัท แผ่นดินทอง พร็อพเพอร์ตี้ ดีเวลลอปเม้นท์ ซึ่งเป็นบริษัทย่อย เข้าซื้อหุ้นทั้งหมดในบริษัท ยูนิเวนเจอร์ รีท แมเนจเม้นท์ จำกัด (UVRM) ซึ่งประกอบธุรกิจเป็นผู้จัดการกองทรัสต์เพื่อการลงทุนในอสังหาริมทรัพย์ (REIT Manager) ในสัดส่วน 100% จาก บริษัท ยูนิเวนเจอร์ จำกัด (มหาชน) หรือ UV ซึ่งเป็นบุคคลที่เกี่ยวโยงกันของบริษัท โดยมีมูลค่ารายการรวมทั้งสิ้น 32 ล้านบาท คาดว่าธุรกรรมซื้อขายดังกล่าวจะแล้วเสร็จในวันที่ 1 ธ.ค.63
การลงทุนในครั้งนี้เป็นไปตามกลยุทธ์การเติบโตของบริษัทในการลงทุนและพัฒนาธุรกิจอสังหาริมทรัพย์ ขณะที่ UVRM ประกอบธุรกิจเป็นผู้จัดการกองทรัสต์ของทรัสต์เพื่อการลงทุนในสิทธิการเช่าอสังหาริมทรัพย์โกลเด้นเวนเจอร์ (GVREIT) ซึ่ง GVREIT นำเงินที่ได้จากการระดมทุนจากนักลงทุนทั่วไป เงินจากการกู้ยืมเงินระยะยาว และเงินประกันการเช่า ไปลงทุนในอาคารสำนักงาน ได้แก่ อาคารปาร์คเวนเชอร์ อีโคเพล็กซ์, อาคารสาทร สแควร์ ออฟฟิศ ทาวเวอร์